cyanic-selkie/wikianc huggingface dataset:
גלן מילר
השירות הצבאי
מטוס שהוביל את מילר מלונדון להופעה בפני חיילים אמריקנים בפריז, ב-15 בדצמבר 1944, צלל מעל תעלת למאנש ונעלם. גופתו של מילר לא נמצאה, והוא הוכרז נעדר. התאוריה כי המטוס הקל שבו טס נפגע על ידי מפציצים של חיל האוויר המלכותי ששבו ממשימת הפצצה בגרמניה, והשליכו פצצות מיותרות מעל לתעלה, נשללה, כי יש עדות שהמטוס טס בנתיב שלא אפשר מפגש כזה. הדעה המקובלת היא שהמטוס החד מנועי טס במזג אוויר גרוע וקר ביותר, דבר שגרם לכשל מנוע עקב קפיאת המאייד.
לאחר מותו
כוכב הלכת המינורי 5062 Glennmiller שהתגלה בפברואר 1989 על ידי אלינור הלין נקרא על שמו.
פדרו השני, קיסר ברזיל
המלוכה
בשנים הראשונות לשלטונו הפעיל החל פדרו השני במדיניות שעיצבה את המשך שלטונו הארוך. פדרו השני פעל תחילה למנוע פרטיזניות פוליטית, משמע שהכיר בצורך לבנות זהות לאומית אחידה באימפריה הברזילאית במטרה למנוע מאבקים פנימיים אל מול כוחות בדלנים אשר עלולים לרצות יריבים מחוץ, דוגמת התמיכה הארגנטינאית להביא לריבונותה של רפובליקת "ריו גראנדי" במהלך מלחמת לבושי הבלויים. בשנת 1844, לאחר יריבות עם נשיא מועצת השרים (תפקיד המקביל לראש ממשלה), הונוריו הרמטו קרניירו לאאו, מרקיז מפרנה, התפטר האחרון מתפקידו והתפקיד עבר ידיים בידי מינויים של הקיסר לאורך שלטונו.
סוף המונרכיה
בראייה היסטורית הדבר המפתיע במהפכה שהפילה את המונרכיה היא לא שהיא הוצאה לפועל, אלא העובדה שבמהלכה היא נעשתה ללא כל התנגדות. כל הפלגים הפוליטיים תומכי המלוכה שקטו, כמו גם התמיכה הציבורית הגדולה בפדרו השני, שנותר נערץ בידי רבים ברחבי ברזיל. המשפחה הקיסרית הוגלתה ופדרו השני התיישב בצרפת. פדרו מת ב-5 בדצמבר 1891 בפריז. בטקס הלוויה הרשמי של פדרו השני היו נוכחים צירים מייצגים מכל אירופה ומעבר לה, כולל נציגים מהאימפריה העות'מאנית והאימפריה היפנית. בין הנוכחים היה אלפונסו השלושה עשר, מלך ספרד והנסיך פיליפ, רוזן פריז. עצמותיו, ועצמותיה של אשתו, נלקחו לקבורה בברזיל ב-1922, וב-1939 הוטמנו בפטרופוליס, שהיה מעון הקיץ של המשפחה הקיסרית.
אופרה
רפורמה: גלוק ומוצרט
הרפורמות של גלוק מהדהדות בכל ימי ההיסטוריה האופראית. ובר, מוצרט ווגנר הושפעו במיוחד מן האידיאלים שלו. מוצרט, שהיה מבחינות רבות ממשיך דרכו של גלוק, ליכד בכתיבתו חוש יוצא מן הכלל לדרמה, הרמוניה, מלודיה וקונטרפונקט, שהניב שורה של קומדיות, בעיקר "כך עושות כולן", "נישואי פיגארו" ו"דון ג'ובאני" (בשיתוף עם לורנצו דה פונטה), שעודן בין האופרות האהובות, הפופולריות והמוכרות ביותר, עד עצם היום הזה. אבל תרומתו של מוצרט לאופרה סריה הייתה מורכבת יותר; בזמנו היא הייתה כבר בדעיכה, ועל אף יצירות משובחות כמו "אידומניאו" ו"חסדו של טיטוס", לא עלה בידו להשיב את צורת האמנות הזו לחיים.
אופרה בעברית
לצד הפקות מן הרפרטואר העולמי הקלאסי שהועלו בשפת המקור, למן ראשיתה הפיקה האופרה בארץ יצירות מקור בשפה העברית. האופרה העברית הראשונה שעלתה בארץ היא "דן השומר" מאת מרק לברי ללברית מאת ש. שלום ומקס ברוד. הופעת הבכורה הייתה בפברואר 1945 בביצוע האופרה הארצישראלית העממית בתיאטרון מוגרבי בתל אביב. האופרה עסקה בתקופת החלוצים כשברקע הקמת המדינה. היא מומנה על ידי הקרן קיימת לישראל והועלתה יותר מ-30 פעמים. המוזיקה שילבה בתוכה מוטיבים חסידיים, מזרחיים וים תיכוניים.
פוטרג'איה
היסטוריה
בעקבות עומסים רבים על אזור קואלה לומפור בסוף שנות ה-80 של המאה ה-20 ראש ממשלת מלזיה מהתיר מוחמד תכנן יצירה של מרכז פדרלי חדש למלזיה שיוריד את העומס. הוחלט לקרוא לעיר החדשה פוטרג'איה. השם מורכב משני חלקים: פוטרה (Putra), על שמו של טונקו עבדול רחמן פוטרה, ראש הממשלה הראשון של מלזיה, וג'איה (jaya), מילה מלאית שפירושה הוא "הצלחה" או "ניצחון".
תחבורה
יש תוכנית להקמת מונורייל בעיר, אך הבנייה הופסקה עקב עלויות כספיות ב-2004.
מבצע בוקסר
מטרת המבצע
מטרת הגג הפוליטית האסטרטגית של ישראל בכל המערכה הייתה שימור הסטטוס קוו הטריטוריאלי והגעה להפסקת אש. מטרת המבצע הייתה מניעת איום הצליחה המצרי או דחייתו תוך הפגנת עליונותו של חיל האוויר הישראלי, כך שיובהר למצרים כי אינם מסוגלים עדיין לצליחה. בנוסף, היה חשש בישראל שהאסקלציה (הסלמה) בתקריות בתעלת סואץ תגלוש למלחמה. מבחינה זו, מטרת המבצע הייתה "אסקלציה לצורכי דה-אסקלציה". מטרות משנה נוספות היו מניעת החרפת היחסים עם ברית המועצות ועם ארצות הברית ומניעת פתיחת חזית נוספת מול ירדן או סוריה.
בוקסר 5 ובוקסר 6
ב-27 וב-28 ביולי נערכו בוקסר 5 ובוקסר 6 (בהתאמה). ביום הראשון יצאו ארבע רביעיות סקייהוק מטייסת 115, ובלילה יצאו חמישה זוגות של טייסת זו וטייסת 109 לתקיפה כשמטוס אחד מבצע הנרה. מטוס ישראלי אחד נפגע בתקיפה זו אך הוא הצליח לנחות בשלום. ביום האחרון למבצעי בוקסר הרשמיים יצאה רביעיית מטוסי מיסטר. שבעה מטוסים מצריים שתקפו בסיני הופלו באותו יום, 28 ביולי: שלושה בקרבות אוויר, שניים על ידי סוללת טילי הוק ישראלית שהוצבה באזור מעבר הגידי ושני מטוסים נוספים באש תותחי נ"מ באום חשיבה ובטסה.
ג'ורג' המילטון
ראשית חייו
המילטון היה בנו השלישי של ג'יימס המילטון, הדוכס הראשון מאייברקורן, ולואיזה, בתו של ג'ון ראסל, הדוכס השישי מבדפורד. הוא התחנך בהארו, שירת ברגימנט הרובאים של הצבא הבריטי, ולאחר מכן ברגימנט משמר קולדסטרים (Coldstream Guards), שבו התקדם עד דרגת לוטננט.
הצטמצמות
תקציר העלילה
למעשה רפי, אביגיל ואביה הם אנשים בודדים שעולמם מצומצם. לרחל יש חברת ילדות בשם יוכי (עפרה וינגרטן) הנשואה לאברם (שמיל בן ארי) ולהם בת ובן שאביגיל מפנקת בממתקים. אלה (שולה רווח) היא חברה מקורבת יותר שמייעצת לה בענינים שונים. עכסה (מירי פביאן) היא חברה מהעבר שעובדת כעת כצלמת ומתעלמת ממנה.
Among Us
מהלך משחק
Among Us הוא משחק מרובה משתתפים, בו יכולים לשחק בעת ובעונה אחת בין ארבעה ל-15 שחקנים, המשמשים כחברי צוות, ומתוכם מסומנים בין אחד לשלושה שחקנים כמתחזים (Imposters). שחקנים אלו נבחרים באופן אקראי. המשחק יכול להתקיים באחת מארבע מפות: חללית, בניין מטה, ספינת אוויר או בסיס כוכב לכת. על חברי הצוות להשלים משימות ברחבי המפה בצורה של Minigames, הקשורים לתחזוקת מערכות חיוניות במפת המשחק, בהם חיווט מחדש של כבלי חשמל, תדלוק מנוע והעברת כרטיס מזהה. המתחזים יכולים לשבש מפות, לעבור דרך פתחי אוורור, לזהות מתחזים אחרים ולרצוח חברי צוות. אם שחקן נהרג או מודח מהמשחק, הוא הופך לרוח רפאים. רוחות רפאים יכולות לעבור דרך הקירות של מפת המשחק, אבל יכולות לתקשר רק עם רוחות רפאים אחרות. לכל השחקנים, מלבד רוחות הרפאים, יש שדה ראייה מוגבל שמאפשר לשחקנים להסתתר מעיני שחקנים אחרים ובכך להתחמק מהרוצחים.
מתחזים
מטרתם של המתחזים היא לרצוח את חברי הצוות ולחבל בחללית. למתחזים יש שלוש יכולות ייחודיות. כשאנשי הצוות גומרים לבצע את כל המשימות, הרוצח מפסיד.
רד הולצמן
קריירה מקצועית
בשנת 1957 הצטרף לניו יורק ניקס בתור סקאוט, וב-1967 מונה למאמנם ראשי והמשיך בתפקיד על לפרישתו ב-1982 (בשנת 1977 הוחלף על ידי ויליס ריד, אך חזר שנה לאחר מכן).
תארים וסוף הדרך
ב-9 בפברואר 2022 הוכרז כאחד מחמישה עשר המאמנים הגדולים בתולדות הNBA.
ג'ון נוקס
ההפיכה בסקוטלנד
מאמיניו של נוקס נסוגו מאדינבורו ביולי 1559, לאחר כחודש, בעקבות החתימה על "הסכם לייט" שהתיר חופש פולחן. בדיעבד הסתבר לנוקס שמארי דה גיז, שחתמה על ההסכם, לא התכוונה לקיים אותו ופנתה לצרפתים שישלחו עזרה. לאחר שאוניות צרפתיות פרקו חיילים בנמל אדינבורו חזרו חסידיו של נוקס וכבשו את אדינבורו באוקטובר 1559 והדיחו את מארי דה גיז מתפקידה. ב-1560 חתמו הפרוטסטנטים עם אנגליה על "אמנת ברוויק" שאיפשרה משלוח חיילים אנגלים להגנת הפרוטסטנטים בסקוטלנד מפני תקיפה צרפתית. בהמשך נחתמה "אמנת אדינבורו" שהפסיקה את הפעילות המלחמתית בסקוטלנד והביאה לנסיגת הכוחות הצרפתים והאנגלים מהעיר.
הערפיח הגדול
השפעת הערפיח
היעדר תנועת אמבולנסים מנעה הגעה לנפגעי הערפיח והעלה את מספר הנפגעים והחמיר את מצבם.
גן החיות של צ'סטר
מבנה
הגן נגיש להליכת מבקרים לאורך התצוגות ומעל כמה מהן יש גשרים. בחלק מהפארק אפשר לנסוע ויש בו מסילת מונורייל, העוזרת להגיע לתצוגות בטווח קצר. בגן יש גנים מושקעים ומזרקות, קיוסקים, פארק שעשועים ומדשאות לילדים, פינת ליטוף וכמה מסעדות.
יעקב מעוז
קורות חיים
מעוז נולד ב-16 באוגוסט 1924 בדיסלדורף שבגרמניה. בשנת 1934, לאחר עליית הנאצים לשלטון, עלה לארץ ישראל עם משפחתו. בשנת 1957 השלים תואר ראשון בפקולטה לארכיטקטורה ובנוי ערים של הטכניון בחיפה והמשיך ללמד ולחקור באותו מוסד. מ-1965 עד 1975 שימש כיועץ מטעם האו"ם, תוך שיתוף פעולה עם מדינות ומוסדות בינלאומיים, בפרויקטים של תכנון אזורי, התיישבות חקלאית, בנייה כפרית ושיקום אזורי אסונות. הניסיון שרכש בתכנון התיישבות כפרית בארץ הביא לקשרים עם ארצות חוץ, בעיקר בדרום אמריקה, בהקשר לתוכניות של רפורמה אגררית והתיישבות חקלאית. ב-1974 קיבל תואר דוקטור מאוניברסיטת ג'ונס הופקינס בארצות הברית.
פרנסואה רבלה
בזכות יצירתו המפורסמת, "גרגנטואה ופנטגרואל", סיפור קורותיה של משפחת הענקים הזללנים והשתיינים ומלחמתם בכוחות השחור והאופל של הסכולסטיקה הימי-ביניימית ובכנסייה הקתולית, נחשב רבלה לשייקספיר של הצרפתים.
יד התשעה
בשנות ה-2000
בשנת 2001, הוועדה המקומית לתכנון ולבנייה בהרצליה הפקידה תוכנית כוללת להרחבות כ-1,200 דירות בנות 50 מ"ר בשכונה. התוכנית הסדירה את האפשרות להרחבת הדירות עד ל-120 מ"ר.
פרנסואה רבלה
חייו
הוא כתב צוואה מפורסמת בת שורה אחת: "אין לי דבר, אני חייב הרבה, ואת השאר אני מותיר לעניים".
יד התשעה
חינוך, קהילה והשכלה
תחבורה: בגבול המערבי של השכונה, בדרך ירושלים, עוברים האוטובוסים הנוסעים מהרצליה לרעננה, ולהפך. סמוך לקצה הצפון מערבי של השכונה נמצאת תחנת הרכבת רעננה – מערב.
נורמה-למחצה
מרחב האפסים
באופן דומה לפונקציות ליניאריות, קבוצת האפסים של כל נורמה-למחצה מהווה תת-מרחב וקטורי של מרחב התחום. כלומר, בהינתן נורמה-למחצה p על V, ניתן להגדיר:
כלומר, U סגור לחיבור ולכפל בסקלר. משמעות תכונה זו היא ש-p מהווה נורמה של המרחב V אם ורק אם הוא המרחב הווקטורי הטריויאלי \{0\}.
וסט המפסטד
עד לסוף המאה ה-19, האזור היה ישוב קטן והיה קרוי "West End". וסט המפסטד המודרני הופיע עם הגעתן של מסילות הברזל, והפיכתו של האזור מאזור חוות לאזור מגורים. ב-1879 חברת הרכבות המטרופולינית (Metropolitan Railway) אימצה את השם וסט המפסטד עבור התחנה שהקימו באזור, ההיגיון היה למנוע בלבול עם ה"וסט אנד" (West End) שהוא הכינוי הנפוץ לאזור המסחרי שבמרכזה של לונדון.
נחל אלכסנדר
נַחַל אֲלֶכְּסַנְדֶּר (בעבר: נהר אסְכַּנְדֶרוּנה ) הוא נחל הזורם מהרי השומרון ועד לים התיכון. ברובו הוא זורם בעמק חפר. שפך הנחל מצוי מצפון לנתניה בין המושבים מכמורת ובית ינאי. הנחל מנקז את אזור שכם ומרכז השומרון, וכן חלק משפלת החוף. אורך הנחל כ-32 ק"מ. חלקו התחתון של הנחל וסביבותיו הם גן לאומי מוכרז.
גשר הצבים
בנוסף לצב הרך ניתן לעיתים לצפות באזור באגמיות, ברכייה, סופיות ולעיתים אף בנוטריות ובנמיות.
נועם עומר
אודות יצירתו
ב-2014 הוצגה התערוכה "מתחת לכר" במוזיאון לאמנות ישראלית, רמת גן. התמונה "מתחת לכר" מציגה את חוייתו של עומר שקיומו על קרום דק ומתחתיו מערות וחורבות.
ועידת לייפציג
בשנת 1869, בעיר לייפציג, בגרמניה, התכנסה ועידה של רבנים, אינטלקטואלים וראשי ציבור יהודים.
החלטות אחרות
התקבלה העמדה השמרנית על פיה הוראת המקרא לילדים תתעלם מממצאי ביקורת המקרא. הסינוד אישר נגינה בעוגב בבית הכנסת ועודד הרחבת היסודות הכלל אנושיים בתפילה. הומלץ על כך שההפטרות יקראו בשבת בשפת המקום. רוב זעום הכריע על המשך השימוש במחזור תפילה חד שנתי ונגד הצעתו של גייגר לבטל קריאתן של כמה פרשיות העלולות לפגוע באחרים, דוגמת פרשות "פרה" ו"זכור".
אילן שור
שערוריית ההונאה של בנק מולדובה ב-2014
במרץ 2015, נחשד בידי המרכז הלאומי למלחמה בשחיתות. ב-17 במרץ 2015 הוא נחקר במשך 8 שעות וקצינים נגד שחיתות תפסו את רכושו האישי. ב-6 במאי 2015 הושם שור במעצר בית. החל משנת 2015, שור רשאי לנוע בחופשיות, לאחר תקופת מעצר בית. הסיבה לכך היא שהוא שיתף פעולה באופן מלא עם החקירה. למרות זאת, הוא הורשה להשתתף בבחירות לראשות העיר אורחיי, תחרות שבה זכה ב-62% מהקולות בבחירות לרשויות המקומיות ב-14 ביוני.
צב נמרי
מאפיינים
זהו הצב הרביעי בגודלו בצבי היבשה בעולם (לאחר צב גלאפגוס, צב אלדברה וצב יבשה דרבני). הוא יכול להגיע לאורך 70 ס"מ ולמשקל 54 ק"ג. התגלו גם פרטים באורך של יותר מ-100 ס"מ. צב זה קיבל את שמו מטבעות השריון שלו המנומרות בכתום, צהוב ושחור וביניהם הרקע שחור. השריון גבוה ומקומר כלפי מעלה והרגליים קטנות אך יכולת לרוץ והטפרים חדים וחזקים. צבע הקשקשים הוא צהוב חיוור או חום. הראש מזכיר צורת מלבן עם מקור כמעט בלתי נראה ואין לו שיניים.
עדה (דמות מקראית)
רש"י, בעקבות בראשית רבה, מסביר מדוע היו ללמך שתי נשים: "כך היה דרכן של דור המבול, אחת לפריה ורבייה ואחת לתשמיש. זו שהיא לתשמיש משקה כוס של עקרין כדי שתעקר ומקושטת ככלה ומאכילה מעדנים, וחברתה נזופה ואבלה כאלמנה". על עדה מוסיף רש"י: "היא של פריה ורבייה, ועל שם שמגונה עליו ומוסרת מאצלו. עדה תרגום של סורה".
Loeb Classical Library
וירג'יניה וולף כתבה ב-1917 (ב-Times Literary Supplement): "לוב קלאסיקל לייבררי", בה יש טקסט יווני או לטיני בצד אחד וטקסט אנגלי בצד שני, היא מתנה נפלאה... ההוצאה של הסדרה היא הכרה בקיומו של החובב, ובמידה רבה היא נעשית בצורה הגונה... לא נותנים מספיק את הדעת לקושי ביוונית, ייתכן שהדבר נובע בעיקר מפני שהסירנות המפתות אותנו למים המסוכנים הללו הן בדרך כלל מלומדים ששכחו... מהם הקשיים הללו. אבל בשביל החובב הרגיל הם ממשיים מאוד וגדולים מאוד, ועלינו לשקול את הדברים על מנת להכיר בעובדה הזו ולהבין שלעולם לא נהיה עצמאיים בעזרת הלב שלנו.
מיקלוש ליגטי
ביוגרפיה
עבודתו של אוגוסט רודן השפיעה רבות על יצירתו של ליגט, ועם התקרב סוף המאה לבשו יצירותיו אופי אימפרסיוניסטי. יצירותיו ודיוקנאותיו שגולפו משיש או ניצוקו בארד מאופיינים בעושר של צורה ובאפקטי אור מסתוריים. בנוסף לפסלים קטנים ואינטימיים יותר, הוא מילא תפקיד מרכזי בפיסול הדקורטיבי של בניינים (למשל: בניין הפרלמנט, בניין הביטוח האדריאטי, ארמון גרשם).
האנדרטה ההרואית של ארטילריה רתומה לסוסים נחנכה בשנת 1937 בבודפשט, בכיכר דוז'ה ג'רג' של ימינו. גם יצירה זו נפגעה במלחמת העולם השנייה, ובשנת 1960 פורקה לבסוף.
ברכה זיסר
ביוגרפיה
נולדה וגדלה בבני ברק. אביה, עקיבא גור, היה בנו של מייסד העיר יצחק גרשטנקורן וסגן ראש עיריית בני ברק. למדה בבית הספר הממלכתי-דתי מוהליבר ובתיכון הדתי העירוני בעיר. הייתה מדריכה ומרכזת בסניף בני עקיבא המקומי. שירתה בשירות לאומי במסגרתו טיפלה במשפחות אסירים ובנוער במצוקה ברמלה והתגוררה בקיבוץ שעלבים.
בשנת תשס"א (2001) הדליקה משואה ביום העצמאות.
קולוניאליזם באפריקה
המרוץ לאפריקה
מלך בלגיה ליאופולד השני קרא לקולוניה הפרטית והעצומה שלו מדינת קונגו החופשית. הכוונה למעשה הייתה כי אלו המנצלים את האזור יהיו חופשיים מכל מגבלה ויחויבו לספק הסבר רק למלך הבלגי.הטיפול באפריקאים תחת שיטה זו היה אכזרי מספיק כדי לגרום לכוחות קולוניאליים אחרים לבקש מהמלך הבלגי למתן את היחס לקונגולזים המקומיים. לבסוף הממשלה הבלגית סיפחה את הטריטוריה כמושבה בלגית.
השפעת הקולוניאליזם על התפתחותה הכלכלית של אפריקה
לפני "המרוץ לאפריקה", הכלכלה האפריקאית הייתה בעיצומה של התפתחות בכל תחום ובייחוד בתחום הסחר. הכיבוש הקולוניאלי וחלוקת אפריקה בין המעצמות הקולוניאליות עצרו התפתחות זו.
בנוסף, כיוון שהמדיניות הכלכלית יועדה לשמירה על מחירים נמוכים, החקלאות הפכה ליותר ויותר מסחרית. לכן תחת הקולוניאליזם נוצרה כמות גדולה של בעלי אדמות לשעבר שאיבדו את אדמתם ונדדו ממקום למקום בחיפוש אחר עבודה. נעשה קל יותר לעבוד בתור פועל מאשר לעבוד בשוק הייצוא.
במהלך תקופת הקולוניאליזם הממשלות הקולוניאליות בנו תשתיות נרחבות, הכניסו ליבשת חקלאות למטרת ייצוא ולא למטרת סיפוק מזון למקומיים ושינו את הסטנדרטים המסורתיים של עושר ומעמד. רפורמות חינוכיות הוכנסו לאפריקה ומערכות ממשל מודרניות הוטמעו בתחומים רבים. מנגד, ההשפעות ארוכות הטווח של ההתפתחות האירופאית על חשבון ההתפתחות האפריקאית היו בעלות השלכות שליליות מאוד כלפי אפריקה. כאמור לעיל, אמנם היה פיתוח של תשתיות רבות, אך הוא שימש ברובו להרחבת ניצול המשאבים מהקולוניות.
כרובית
היסטוריה
בתחילת המאה ה-19 החלו לגדל בהודו זן של כרובית שהתאים את עצמו לאקלים החם והלח של הודו.
איווה (צלמת)
עם עליית המפלגה הנאצית לשלטון היא נאלצה לעבוד כצלמת רדיוגרפיה. היא גורשה על ידי הגסטפו בשנת 1942 ונרצחה, כנראה במחנה הריכוז מיידנק במהלך מלחמת העולם השנייה.
אליסיה מרקובה
לאחר דיאגילב
בשנת 1931 ייסדה נינט דה ולואה את "בלט ויק-וולס" בתחומי תיאטרון סדלר'ס וולס בלונדון. כחברה לשעבר בלהקת דיאגילב, הזמינה את מרקובה להצטרף ללהקה כאחת הרקדניות המייסדות. מרקובה נענתה להזמנה, ויצרה שותפות מפורסמת עם אנטון דולין. דה ולואה שכרה את פרדריק אשטון, שהיה לכוריאוגרף הביתה ובהמשך למנהל אמנותי של הלהקה. ב-1933 מינתה דה ולואה את מרקובה לפרימה בלרינה הראשונה של הלהקה, הנודעת כיום ברחבי העולם בשם הבלט המלכותי.
מרקובה הופיעה בבלטים ברחבי העולם, אבל זכורה בעיקר בז'יזל שלה, כמו גם ב|ברבור הגווע" ובסילפידות. בתקופת מלחמת העולם השנייה גיבשה מחדש את בלט רוס בארצות הברית והופיעה כרקדנית עם דולין בסרט ההוליוודי "שיר למיס ג'ולי".
אייל הראל
אייל הראל (נולד ב- 27 באפריל 1974) הוא קצין צה"ל בדרגת אלוף, המשרת כראש אגף התכנון. לפני כן שירת כראש חטיבת התכנון (אגף התכנון), ראש מספן הים וכראש מספן המודיעין בחיל הים.
העלמות מאביניון
ההיסטוריה של היצירה
בשנת 1906, בעת שהותו בכפר הספרדי גוסול (Góol), החל פיקאסו לנטוש בהדרגה את הסגנון הקרוי "התקופה הוורודה". עד שנת 1907 יצר פיקאסו שורה של רישומים וציורים בעלי סגנון "איברי". בחלק מעבודות אלו נטה פיקאסו לעיצוב צורות זוויתיות, כנראה בהשפעת האמנות האפריקאית. בעוד פיקאסו דחה כל חייו את הטענה כאילו הפיסול האפריקאי היווה מקור השפעה ישיר בעבודתו, וטען כי ראה את הפסלים האפריקאים רק אחרי ה'עלמות', בעת שביקר במוזיאון הטרוקדרו (Trocadero) עם גיום אפולינר, הרי שעדויות אחרות שוללות טענה זו. במאמרו "מעבר לאקזוטיקה: פיקאסו ווארבורג" טוען קרלו גינזבורג כי לבד מהפיסול האיברי והאפריקאי הושפעה אמנותו של פיקאסו בתקופה זו מ"אמנות העת העתיקה במובן הרחב ביותר של המונח", כחלק ממגמה לערעור ולבדיקה מחודשת של אופן הייצוג האמנותי. כעדות הוא מביא את התעניינותו של פיקאסו בנושאים כגון פרופורציה, עיוותי צורה וקריקטורה.
ביולי 1916 הוצגה היצירה לציבור בפעם הראשונה בתערוכת "סלון הקיץ" (Salon d'Antin), שאורגנה על ידי אנדרה סולמון (André Salmon). פיקאסו כינה את הציור "הבורדל באביניון" (Le Bordel d'Avignon), אולם סולמון שינה את שמו ל"העלמות מאביניון", כנראה מתוך רצון שלא לעורר סערה ציבורית רחבה יותר. לאחר התערוכה היה בד הציור מאוחסן בסטודיו של פיקאסו, מנותק ממסגרת המתיחה ומגולגל.
בשנת 1925 פרסם אנדרה ברטון תצלום של היצירה בכתב העת הסוריאליסטי "המהפכה הסוריאליסטית" (La Révolution Surréaliste).
תיאור היצירה
סגנון הציור של הדמויות שואב את השראתו מהאמנות האפריקאית והאיברית. קווי המתאר המודגשים של הדמויות יוצרים דמויות כבדות, בעלות נטייה למונומנטליות. הדבר מודגש על ידי צבען הוורדרד-חום של הדמויות. תיאור חלק מן הדמויות משלב גם חלוקה למשטחים גאומטריים.
המלח שלי
רקע וכתיבה
ב־1968 הועלתה התוכנית הראשונה בניהולם של ליטאי ורוזנבלום, וביום השלישי... – השם נגזר מתיאור היום השלישי לבריאה בסיפור בריאת העולם בספר בראשית, היום שבו נעשתה ההפרדה בין היבשה לים. כמו כן, היה זה שם שיר הנושא של התוכנית, שיר שכתב ליטאי והלחין רוזנבלום. הייתה זו תוכניתה הראשונה של להקת חיל הים לאחר מלחמת ששת הימים ובמתכונת רחבה, כולל חמישה נגנים, אך היא נמנתה כתוכנית השמינית, בהמשך לתוכניות הראשונות של הלהקה ושל צוותי ההווי בשנות ה־60 המוקדמות. המערכונים בתוכנית נכתבו על ידי אפרים קישון, ישראל ויסלר וליטאי עצמו. באותה תוכנית השתתפו שלמה ארצי, דבל'ה גליקמן, רבקה זוהר וריקי גל. זכו בה לפרסום ארצי וזוהר (שהתפרסמה בעיקר בזכות השיר "מה אברך"). תוכנית זו הייתה מהמוצלחות מבין תוכניות הלהקות הצבאיות שלאחר מלחמת ששת הימים. שירים רבים הפכו להיטים – המצליח ביותר היה "מה אברך". שירים נוספים שהתפרסמו היו "המלח שלי", "השמש בפיראוס", "אין כבר דרך חזרה" ו"רק בישראל".
פסגת סלאטינה
מיפוי הפסגה
הפסגה מופתה לראשונה על ידי סוקרים בולגריים בשנת 2009.
מקור השם
הפסגה נקראת על שם היישובים הבולגריים בשם "סלאטינה" שבחבלי הארץ: מונטנה, לובץ ', פלובדיב, סיליסטרה וסופיה, שבבולגריה.
זלטורוג לאשקו
זלטורוג לאשקו (בסלובנית: Košarkarski klub Zlatorog) היא קבוצת כדורסל סלובנית מהעיירה לאשקו. המתמודדת בליגת העל הסלובנית.
היסטוריה
הקבוצה נוסדה בשנת 1969, והקדנציה הנוכחית בליגה הבכירה החלה בעונת 1996/97. בעונת 2001/02 החלה הקבוצה להשתתף במסגרת הליגה האדריאטית והגיעה עד לשלב חצי הגמר. ובאותה עונה הגיעה הקבוצה גם לחצי גמר גביע קוראץ' והודחה על ידי נאנסי מצרפת.
תסמונת די-ג'ורג'
אבחון התסמונת
אבחון התסמונת נערך באמצעות בדיקות דם גנטיות מסוג FISH אוMicroarray. בדיקת התסמונת אינה חלק מבדיקות השגרה בהיריון, אך ניתן לבצע בדיקת מכוונת לאבחון התסמונת בעובר במהלך בדיקת מי השפיר על ידי הצ'יפ הגנטי.
אברהם יעקב טיילור
אברהם יעקב טיילור (נולד ב-8 באוגוסט 1984, י' באב ה'תשמ"ד) הוא חזן, זמר, מלחין וחוקר העוסק בעיקר בתיעוד והפצת ניגוני חסידות מודז'יץ, כמו כן בהיסטוריה של תולדות תנועת החסידות ומשנתה.
פול דשאנל
במהלך המשבר המרוקאי השני עמד בראש המשלחת הצרפתית בקביעת הסכם הסדר מול הקיסרות הגרמנית. ב-1920 הביס את ראש הממשלה ז'ורז' קלמנסו בבחירות הפנימיות לנשיאות, והחליף את רמון פואנקרה בפברואר אותה השנה. לאחר בחירתו לנשיא החלה התדרדרות חריפה בבריאותו הנפשית וב-24 במאי 1920 אף נפל מקרון הרכבת הנשיאותי ונמצא תוֹעֶה בדרכו. מצבו הבריאותי הקשה עליו במילוי משרותיו ומחויבויותיו ובספטמבר אותה השנה התפטר מתפקידו והוחלף בראש הממשלה, אלכסנדר מילראן. לאחר התפטרותו טופל לשלושה חודשים בסנטוריום ועם שחרורו שב לחיים ציבוריים עד לפטירתו שנה לאחר מכן.
הנריק לנקאי
יצירותיו
הוא ערך את ה-Fünfkirchner Zeitung והיה העורך המשותף של הירחון "חיים" (Élet), בשנים 1892–1995.
באטמן (סרט, 2022)
באטמן (באנגלית: The Batman) הוא סרט גיבורי-על אמריקאי משנת 2022 המבוסס על דמותו של באטמן מבית DC קומיקס ומשמש כאתחול מחודש לסרטי "באטמן". את הסרט ביים וכתב הקולנוען מאט ריבס, ובו מככבים רוברט פטינסון בדמותו של ברוס ויין / באטמן, לצדם של זואי קרביץ, פול דנו, ג'פרי רייט, ג'ון טורטורו, פיטר סארסגארד, אנדי סירקיס וקולין פארל.
עלילת הסרט
במפגש ביניהם, סלינה חושפת בפני באטמן שפלקונה הוא אביה הביולוגי, שאינו מודע לכך למרות חשדותיו. סלינה מגלה כי אניקה נחנקה למוות על ידי פלקונה לאחר שמיטשל חשף בפניה כי פלקונה הוא המודיע, ומחליטה להרוג אותו. באטמן וגורדון מגיעים לטרקלין אייסברג בזמן כדי לעצור אותה ולהביא למעצרו של פלקונה, אך איש החידות מתנקש בו באמצעות רובה צלפים מבניין סמוך. לאחר שבאטמן מחבר את פיסות המידע וחושף את זהותו כמדען הזיהוי הפלילי אדוארד נשטון, איש החידות נעצר ונכלא במוסד הפסיכיאטרי ארקהם אסיילום.
ליהוק
במאי 2019, נמסר כי רוברט פטינסון, ניקולס הולט, ארמי האמר ואהרון טיילור-ג'ונסון נמצאים ברשימה הקצרה להחלפת אפלק בגילום דמותו של באטמן, וכי המוביל בליהוק לתפקיד הוא פטינסון. ריבס החל לשקול את ליהוקו של פטינסון לתפקיד לאחר שראה את הופעתו בסרט "גוד טיים", אך לא היה בטוח שהלה יהיה מעוניין להצטרף להפקת הסרט. פטינסון נמנע מסרטי זיכיון גדולים מאז עבודתו על, מכיוון שמצא את התפקידים הללו משעממים והיה מעוניין להימנע מפפראצי. משמעות הדבר היא שהוא לא הופיע באף אחד מסרטי גיבורי-העל אולפני מארוול המתחרים, מה שהפך אותו לנחשק עבור אולפני האחים וורנר. מנגד, הולט הופיע בסרטי "אקס-מן", שהיו מבוססים על מארוול קומיקס, אך התקיימו בנפרד מהיקום הקולנועי של מארוול והולט עצמו לא היה ניתן לזיהוי תחת הפרוטזות והאיפור.
בספטמבר 2019, נמסר על כניסתם של ג'פרי רייט למשא ומתן על גילום דמותו של ג'יימס גורדון, ושל ג'ונה היל לגילום דמותו של איש החידות או של הפינגווין. באוקטובר, נמסר רשמית על ליהוקו של רייט, והוא השחקן כהה-העור הראשון שמגלם את גורדון; בריאיון, רייט ציין שליהוקו לתפקיד משקף את רבגניותה של אמריקה מאז הופעתו של באטמן בחוברות הקומיקס בשנת 1939, והעיר שאף אחת מתכונותיו של גורדון אינה "דורשת שהוא יהיה לבן". כהכנה לתפקיד, קרא רייט את "ליל כל הקדושים הארוך". בהמשך החודש, נמסר כי היל עזב את המשא ומתן על השתתפות בסרט. לפי "וראייטי", היל היה מעוניין להרוויח 10 מיליון דולר – יותר מהסכום שפטינסון ירוויח – בעוד ש"הוליווד ריפורטר" דיווח כי נתגלעה מחלוקת בין "האחים וורנר" להיל על הדמות אותה הוא יגלם. לאחר עזיבתו של היל, נמסר כי פול דנו לוהק לדמותו של איש החידות. בנוסף, נמסר כי זואי קרביץ לוהקה לדמותה של קאטוומן בעקבות מבחן מסך עם פטינסון; קרביץ דיבבה בעבר את דמותה בסרט "לגו באטמן". ריבס שקל ללהק את קרביץ בשלב מוקדם בפיתוח הסרט, ובחר בה על פני שחקניות כמו אנה דה ארמס, אלה בלינסקה, איזה גונזלס, זאזי ביטס ואליסיה ויקנדר. קרביץ ציינה כי לתחושתה, כנותה מול ריבס מילאה תפקיד גדול בבחירתה לתפקיד, והסבירה שהיא רוצה שריבס ידע כיצד לעבוד מולה. קרביץ לקחה חלק פעיל בפיתוח את דמותה של קאטוומן, והחל להתאמן עם המדריך דייוויד היגינס חודשיים לפני צילומי הסרט. קרביץ גם בחנה צילומים של חתולים ואריות שנלחמים במטרה לפתח את תנועותיה תוך כדי תרגול עם רכז הפעלולים רוב אלונזו. בנוסף, קרביץ שאבה השראה מ"שנה ראשונה" ומדמותה של קאטוומן בגילומה של מישל פייפר בסרט "באטמן חוזר".
צילומים
בעקבות ההשבתה, הוערך כי הצילומים יתחדשו רק באמצע מאי, ובעקבות כך עלייתו של הסרט לאקרנים תידחה; בהמשך אכן נמסר כי תאריך עליית הסרט לאקרנים נדחתה ל-1 באוקטובר 2021. באפריל 2020, מאמן הדיאלקט של ההפקה, אנדרו ג'ק, מת כתוצאה מהמגפה. ריבס אמר שכרבע מצילומי הסרט הושלמו לפני ההשבתה, וכי הוא החל לעבור על החומר המצולם על מנת לעזור לתכנן את המשך הצילומים בפרודוקטיביות. עוד נמסר כי אין בכוונתו של ריבס לשכתב את התסריט, אך כי הוא ניצל את הזמן במטרה לחקור שוב את הטון של הסרט. ב-12 במאי 2020, ממשלת בריטניה אישרה להפקות סרטים בעלות תקציב גבוה לחדש את צילומיהם בהתאם לאמצעי בטיחות למניעת הידבקות במגפה שנאכפו על הסטים. חודש לאחר מכן, הפקת הסרט קיבלה אישור לחדש את צילומי הסרט ביולי 2020 לכל המוקדם.
שיווק
ריבס הציג לראשונה את הקדימון הראשון לסרט במהלך האירוע הווירטואלי "DC FanDome", שנערך ב-22 באוגוסט 2020, וכלל רמיקס לשירם של "נירוונה", "Something in the Way", בשילוב מוזיקה מקורית מאת ג'אקינו. הקדימון, על פי הדיווחים, "הצית את האינטרנט" בעקבות הטון הקודר והעגום שלו, ותואר בין היתר כ"דיסטופי" ו"סיוטי". גישתו "המרעננת" של הסרט לתיאור עולמו של באטמן זכתה לשבחים, ואף צוין כי הקדימון מעניק לסרט תחושה המתאימה יותר לסרטי מסתורין מאשר לסרטי גיבורי-על.
סרטי המשך
בספטמבר 2021, נמסר כי "WarnerMedia" מתכננת להשתמש בסרט זה על מנת להשיק יקום משותף חדש, במסגרתו הסרט יהיה הראשון בטרילוגיית סרטי "באטמן" חדשים. בנובמבר 2019, נחשף כי חברי צוות ההפקה חתמו על חוזים להפקת סרטים עתידיים. בדצמבר 2021, פטינסון העיר כי הוא כבר החל לחשוב על רעיונות לפיתוח דמותו של באטמן בסרטים עתידיים, בעוד שקלארק ציין כי עלילת הסרט תניח את הבסיס לפיתוח עלילתם של סרטים עתידיים. ב-26 באפריל 2022, אושר רשמית על פיתוחו של סרט המשך. בינואר 2023 פורסם שסרט ההמשך ייקרא "באטמן: חלק 2" שצילומיו יתחילו בנובמבר 2023 והוא יעלה לאקרנים בשנת 2025.
הפינגווין
בספטמבר 2021, נמסר כי שירות "HBO Max" שוקדת על פיתוח סדרת ספין אוף נוספת שתעסוק בדמותו של הפינגווין. עוד נמסר כי התסריטאית לורן לה-פרנק תהיה אמונה על כתיבת העלילה, וכי האולפנים פנו לפארל במשא ומתן על חזרתו לגילום דמותו של אוסוולד קופלבוט. בדיווח נוסף נמסר כי על הפקת הסדרה, שתשאב השראה רבה מהסרט "פני צלקת" שעלה לאקרנים בשנת 1983, יהיו אמונים ריבס וקלארק. בדצמבר 2021, נמסר רשמית כי פארל ישוב לגלם את דמותו של קופלבוט, וישמש גם כמפיק בפועל. ריבס השווה את הסדרה לסרטי המאפיה "יום שישי הארור" (1980) ו"פני צלקת" (1983), זאת לאור תיאורה את עלייתו של הפינגווין לשלטון בעולם התחתון של גות'אם סיטי בעקבות אירועי הסרט. במרץ 2022, נמסר כי סדרת הספין אוף שעוסקת בדמותו של הפינגווין היא הסדרה שמתקדמת בהרבה מבחינת שלבי הפיתוח. ב-9 במרץ 2022, נמסר כי "HBO Max" הזמינה רשמית את הסדרה כמיני-סדרה.
חומר מעכב בעירה
השפעות סביבתיות
מעכבי בעירה המשמשים לכיבוי שריפות יער נחשבים ללא רעילים אך עדיין עלולים להוות בעיה בריכוזים גבוהים. הם עלולים לפגוע בדגה ובבעלי חיים ביערות וכן בכבאים הבאים במגע קרוב עימם. בארצות הברית, אסורה הטלת מעכבי בעירה בקרבת גופי מים אלא אם יש בה כדי להציל חיים ורכוש.
לידר טאואר
בנייה
הבנייה החלה בראשית 2009 והתחדשה בראשית 2010.
קרב צפון
שדה הקרב
ישנם כמה אפשרויות לזיהוי של היישוב צפון המתואר אצל יוספוס, שלידו התחולל הקרב. הכומר אבל וויליאם אולברייט ובעקבותיהם יוחנן אהרוני וכנראה אף שמואל ייבין וכן בר כוכבא מזהים את צפון עם תל א-סעידיה, כקילומטר וחצי ממזרח לירדן, סמוך לגדה הדרומית של נהר כופרנג'ה. שטחו של תל זה הוא כ-61 דונם. חלקו המזרחי מתנשא לגובה של 40 מטר מעל פני השטח, ואילו חלקו המערבי מתנשא לגובה 25 מטר.
בית המלאכה של סנטה
בשוודיה ובנורווגיה, בית המלאכה של סנטה הוא חלק מספיישל הטלוויזיה של חג המולד "מכולנו לכולכם", המוצג באופן מסורתי בערב חג המולד. ביוזמת דיסני נחתכו מהסרט סצנות המתארות סטריאוטיפים אתניים שונים אלימים כמו בובה פיקנית, מה שהוליד ביקורת ציבורית רבה בשוודיה.
מדיה ביתית
הסרט הופיע במהדורות VHS מוקדמות של חג המולד של וולט דיסני, שהציג את הסצנה הלא חתוכה עם השחרת פנים.
תזמורת קולון
תולדות התזמורת
כאשר קולון כיהן כמנהל תזמורת האופרה של פריז, הזמינו המו"ל ז'ורז' הרטמן לנהל סדרה של קונצרטים פופולריים, שארגן תחת השם "קונצרטים לאומיים" במרץ 1873. על אף הצלחתם הראשונית הגדולה של הקונצרטים, נאלץ הרטמן לפרוש מן המפעל בשל הנטל הכספי הכבד שהטילו עליו.
דן הלפרן
ביוגרפיה
נולד בירושלים. התגייס לשירות צבאי בחיל המודיעין בשנת 1960. בשנת 1967 השלים תואר ראשון במדעי הרוח באוניברסיטה העברית בירושלים. במהלך לימודיו שימש כתב בפי האתון, עיתון האוניברסיטה העברית.
בשנת 1986 עזב את השירות הציבורי, ועם חזרתו לישראל הקים יחד עם אלוף במיל' מנחם מרון את חברת איפטיק בע"מ, המייעצת לחברות ישראליות המרחיבות את עסקיהם בעולם ולחברות בינלאומיות שרוצות לפעול בישראל. משמש מנהל החברה עד היום.
דאט טראן
ביוגרפיה
מיד עם השבעתו לנשיאות, נשיא ארצות הברית ג'ו ביידן הכריז כי טראן ימלא באופן ארעי את תפקיד המזכיר לענייני חיילים משוחררים של ארצות הברית, עד אשר יאושר מינוי מועמדו דניס מקדאנה בידי הסנאט של ארצות הברית. הוא סיים תפקיד זה עם השבעתו של מקדאנה למזכיר המחלקה.
סוון רגנר
סוון רגנר (גרמנית: Sven Regener; נולד ב-1 בינואר 1961) הוא הסולן וכותב הטקסטים של להקת Element of Crime. בנוסף הוא סופר מצליח אשר כתב שלושה רומנים. ספרו, מר להמן, היה לרב-מכר בגרמניה ותורגם לשפות רבות, בהן גם לעברית.
הלו
המילה "הלו" (שנכתבה באיותים שונים: Hello, hullo, hallo, hollo וכן Holla) הגיעה לאנגלית מצרפתית עתיקה, שבה שימשה המילה holà (ממילת הקריאה "הו!" והמילה là, כלומר "שָם") כמילת קריאה שמשמעותה "עצור!". מילים קרובות קיימות גם בשפות לטיניות אחרות. המילה הצרפתית מופיעה לראשונה בכתובים בסביבות 1350, ובאנגלית הופיעה המילה לראשונה בכתובים ב-1588, במשמעות של פנייה כדי למשוך את תשומת לבו של הנמען. אטימולוגיה עממית, לפיה המילה היא הלחם של הביטוי Hail thou ("השלום לך"), היא נפוצה, אך חסרת ביסוס בכתובים. באיות hello הופיעה המילה באנגלית באמצע המאה ה-19, קודם להמצאת הטלפון.
שפות אחרות
אף על פי שהמילה הלו התפשטה וכיום היא בשימוש כלל-עולמי, קיימות מדינות שבהן אין משתמשים במילה זו בשיחות טלפון. תחליפים למילה במדינות השונות:
קלר ברוויצקי
לאחר המלחמה
לאחר המלחמה הגיעה ברוויצקי לפריז ומשם עברה לעבוד בלייפציג. ב-1947 החלה לעבוד בסאלפלד שבתורינגיה ולאחר מכן במיינינגן. בשנת 1969 פרשה מטעמי בריאות. עוד בחייה נודע על פעילות ההצלה שלה, אך היא ביקשה לקבל הכרה לא בתור פעילה אנטי-פשיסטית אלא בתור פעילת שלום.
דניאל ליסינג
קריירה
בשנת 2012, הוכרז כי יצטרף לצוות השחקנים של הסדרה האמריקנית Last Resort בתור ג'יימס קינג, קצין של הצי האמריקני, וחלק מאריות הים. בסדרה הוא הופיע עם אנדרה בראגר, סקוט ספידמן, סתיו ריזר ודייזי בטס.
האנציקלופדיה של האסלאם
אודות האנציקלופדיה
העורך הראשי של המהדורה הראשונה היה מרטין תאודור אוצמה (Martijn Theodoor Houtsma). אנשי אקדמיה מחשיבים את האנציקלופדיה של האסלאם כאנציקלופדיה התקנית בשדה המחקרים האסלאמיים. כל מאמר נכתב בידי מומחה מוכר בתחומו, אולם היות שהעבודה עד להשלמת האנציקלופדיה ארכה ארבעים שנה, תקופה בה הגישה במחקר השתנתה מהותית, הרי שכל מאמר מייצג את התקופה בה נכתב.
ברהים דיאס
מנצ'סטר סיטי
ב-21 בנובמבר 2017 ערך את הופעתו הראשונה בליגת האלופות נגד פיינורד.
תארים
מילאן
מגדל הטלוויזיה של סנקט פטרבורג
היסטוריה ומאפייני המגדל
צו להקים מגדל טלוויזיה למרכז טלוויזיה חדש בלנינגרד הוענק על ידי מועצת השרים של ברית המועצות 26 בינואר 1952. תכנון המגדל פותחה על ידי המכון "Ukr NII Proekt StalKonstruktsiya", מבני המתכת עבורו, נעשו במפעל בדנייפרופטרובסק. המבנה כולו מרותך במלואו, ללא חיבורי ברגים. בגובה של כ-200 מטר יש מה שמכונה "זכוכית" עם שלוש קומות של שטחי משרדים, שם מותקנות שתי מעליות מהירות, המותקנות ב"מוט" - צינור אנכי לאורך הציר הסימטרי של המגדל.
טטרה T18
מבנה טטרה T18
הכוח מהמנוע הועבר לסרנים של שתי גלגלות הגלגלים. המסגרת מוקמה על גלגלות הגלגלים באמצעות קפיצי סליל, שבלמו חלק מהזעזועים שנוצרו במהלך הנהיגה. גלגלות הגלגלים מצוידות בבלמי בלוק, המופעלים באופן מכני באמצעות דוושת כף הרגל או ידית יד.
טטרה T18 בצבא הפולני
בספטמבר 1939 עם פלישת גרמניה הנאצית לפולין שימשו לרכבת משוריינת PP15 (מס' 15) ("Śmierć") ורכבת משורינת מס' 13 ("ג'נרל סוסנקובסקי", PP13).
פחמימה
פוליסכרידים
פוליסכרידים הם פולימרים של סוכר, המכילים יותר מ-8 יחידות של מונוסכרידים. חלקם בעלי מבנה ליניארי כמו תאית, אחרים כמו גליקוגן בעלי מבנה מסועף. רב סוכרים נבדלים אחד מהשני הן בצורת המבנה של קישור הסוכרים והן בסוג חד הסוכרים הבונים אותם. לרב סוכרים יכול להיות מבנה שלישוני מרחב בעל משמעות תפקודית בגוף החי.
סטריאוכימיה של חד סוכרים
לנושא הסטריאוכימיה בפחמימות חשיבות רבה. רובן המוחלט של הפחמימות הן כיראליות, ולפיכך מתקיימות כסטריאואיזומרים שונים. ככל שעולה מספר אטומי הפחמן בפחמימה, כך מתרבות האפשרויות לאיזומריה. פחמימות ידועות רבות הן למעשה איזומרים האחת של השנייה: גלוקוז וגלקטוז, למשל.
פחמימות כמקור אנרגיה בגוף
קיימת חשיבות רבה לצריכת פחמימות לצורכי אנרגיה. כאמור, תחילת התהליך בתוך התא היא גליקוליזה (תהליך אנארובי, כלומר ללא צריכת חמצן, היוצר חומצה פירובית, שהיא טריוז). בהמשך, הגוף שורף את הפחמימות לצורך ייצור אנרגיה (נשימה ארובית). הגבלה של פחמימות בתזונה תוביל להרזיה על ידי ייצור אנרגיה משומנים. במצב של חסר פחמימות, חל שינוי בהפקת אנרגיה משומנים: אלו הופכים בכבד לתוצרי ביניים בשם גופי קטון שמגיעים לזרם הדם ולרקמות הגוף כמקור אנרגיה זמין. מצב זה נקרא קיטוזיס ובעל מספר רב של יתרונות אך בחולים עם ריכוז גבוה של גלוקוז בדם, עשויה להוות גורם להתפתחות חמצת (קטואצידוזיס). הגבלה קלורית חמורה בתזונה עלולה להוביל לייצור אנרגיה מפירוק חלבון. הדבר עשוי להוביל לכחשת (דלדול שריר קיצוני Marasmus).
סוכרים
למונח סוכרים ישנן שתי משמעויות, משמעות אחת כקבוצת החד והדו סכרידים (למעט רב כהליים). במשמעות זאת משתמשים בטבלת הערכים התזונתיים על גבי מוצרי המזון. הגדרה אחרת הנפוצה בשפת היום יום היא "פחמימות בעלות טעם מתוק".
וילארד ואן אורמאן קוויין
הלוגיקה של קוויין
קוויין תרם רבות לתחום הלוגיקה במהלך הקריירה שלו. קוויין "צמצם" את המונח "לוגיקה" כך שיכלול אך ורק לוגיקה פורמלית ושפה מסדר ראשון. הוא פסל את ההכללה בתחום ה"לוגיקה" של מונחים כמו לוגיקה מודלית או שפה מסדר שני.
גישתו האונטולוגית של קוויין
קוויין היה אמפיריציסט, ותמך במה שמכונה "יחסיות אונטולוגית". כלומר, הוא גרס שתקפותן של כל התאוריות, והמסקנות הנובעות מהן, מבוססת בסופו של דבר על התאמתן לניסיון חיינו. לדוגמה: אין הבדל, לשיטתו של קוויין, בין היוונים העתיקים שהניחו שזאוס קיים, לבין מדען מודרני שמניח שקרינה אלקטרומגנטית קיימת. בשני המקרים ההנחה מתיישבת עם הידע הקיים באותה תקופה. לעומת זאת, אדם מודרני שמאמין בקיומו של זאוס שוגה, מכיוון שקיומו של זאוס אינו מתיישב עם הידע הקיים. (למשל- אנשים הגיעו לפסגת האולימפוס, וראו שאין שם אף אחד).
אף על פי כן, קוויין ראה שבני אדם מבססים את כל החלטותיהם על מידע קיים, ועל תאוריות הנובעות ממנו, ולא ניתן להטיל ספק בתאוריה אחת בלי שהדבר יוביל להטלת ספק בתאוריות נוספות. (למשל- הטלת ספק בחוק השני של ניוטון תוביל להטלת ספק בכוח המשיכה, ומשם להטלת ספק בקיומה של אנרגיה גרביטציונית וכו'). כתוצאה מכך, קוויין תמך בהוליזם, והתייחס אל המדע כאל רשת קוהרנטית של תאוריות, שניתן להטיל ספק בכולן, אך לא באחת מהן בלבד, כי הן בנויות זו על זו.
האנציקלופדיה של הקוראן
הוצאת בריל מתארת את האנציקלופדיה כדלקמן:
רוג אחת: סיפור מלחמת הכוכבים
זהו הסרט הראשון בסדרת האנתולוגיה של מלחמת הכוכבים ואינו מהווה חלק מסדרת הסרטים כי אם סרט ספין אוף. בסרט מככבים פליסיטי ג'ונס, דייגו לונה, ריז אחמד, בן מנדלסון, דוני ין, ג'יאנג וון, מאדס מיקלסן, פורסט ויטאקר ואלן טודיק. בנוסף, הסרט כולל הופעת קמע של דארת' ויידר.
עלילת הסרט
בג'דה ג'ין וקאסיאן נקלעים למאבק בין האימפריה לקבוצת המורדים של סו גררה. בסופו של הקרב ג'ין, קאסיאן, צ׳ירוט ובייז (שומרי המקדש בג׳דה) נלקחו למחנה המורדים של סו גררה מחוץ לעיר, באותו הזמן טייס עריק מהאימפריה בורח ומגיע לספר לסו גררה על כוכב המוות.
הם ממשיכים במסעם למצוא את גיילן ומגיעים לכוכב אידו בו גיילן וצוות הטכנאים שלו עובד. קומודור קרניק מגלה שיש בוגד בקרב המהנדסים ובא להתעמת עם גיילן. באותו זמן קאסיאן, שקיבל פקודה להרוג את גיילן, משקר לחבריו שהוא הולך לתצפת ובינתיים מתמקם על הר ומחכה לירות בגיילן, אך ברגע האמת הוא מהסס. סיוע של המורדים שתוקפים את המנחת עם חלליות X-Wing גורם להרס הבסיס אך גם למותו של גיילן. בסוף המתקפה ג'ין, קאסיאן וחבריהם מחולצים במעבורת תובלה אימפריאלית שגנב K2-SO.
הפקה
מנכ"לית לוקאספילם, קתלין קנדי הסבירה כי הסרטים אינם מהווים קרוסאובר עם סרטי הטרילוגיה השלישית של הסאגה והצהירה כי ג'ורג' לוקאס הבהיר כיצד יש לעבד את סרטי הספין-אוף.
פרס ספרותי
תפקידים
פרסים ספרותיים ממלאים תפקיד חשוב ביותר בקידום והפצה של ספרים, קובעים טעם ספרותי ומדדים לבחינת איכות של יצירות ספרותיות. הם מהווים נדבך חשוב בייצור, קידום ומשך החיים של יצירה ספרותית בתרבות הפופולרית, מגדילים את החשיפה והפרסום וממצבים את מיקומה של יצירה ספרותית כקאנונית.
היסטוריה
פרס קרול שילדס, שני בגודלו רק לנובל (150,000 דולר קנדי), נוסד בשנת 2020 ומיועד לנשים בלבד.
אאוזדרכו
משמעות שמו של פטרוזאור זה הוא "אז'דרכו תחתון" או "אז'דרכו של השחר". השם מתייחס לסיווג הקדום שלו כמין של אז'דרכו. היה זה מין ממשפחה שונה ממשפחת האזדרקיים שהיה בעל עצמות עם פרופורציות שונות של העצמות, עם עצמות מסרק גדולות מאוד אך עצמות רגליים וירכיים קטנות. הוא היה קטן יחסית למיני האזדרקיים עם מוטת כנפיים באורך 1.6 מטר ולסתותיו היו חסרות שיניים. תחילה סברו שסוג זה היה מין של אז'דרכו אך לאחר בדיקות הוא הוגדר כסוג נפרד ולבסוף שויך למשפחה Chaoyangopteridae, הנחשבת לקרובה לאזדרקיים.
יחסי אוגנדה–יפן
יחסי אוגנדה–יפן הם היחסים הדיפלומטיים הרשמיים שבין הרפובליקה של אוגנדה לבין יפן.
סנטיאגו מלה
סנטיאגו אנדרס מלה קסטניירו (בספרדית: Santiago Andrés Mele Castañero; נולד ב-6 בספטמבר 1997 במונטווידאו שבאורוגוואי) הוא כדורגלן אורוגוואי המשחק בעמדת השוער בקבוצת אוניון סנטה פה מליגת העל הארגנטינאית, בהשאלה מפלאסה קולוניה.
תעשייה צבאית ברוסיה
הזמנות המדינה וייצוא
באפריל 2000 נשיא רוסיה ולדימיר פוטין חתם על צו נשיאותי לפיו חברת "הטכנולוגיות הרוסיות" (Российские технологии) תוכפף לחברת "פרומאקספורט" כצעד ראשון לאיחוד חברות ממלכתיות לייצור נשק. בנובמבר אותה שנה אוחדו החברות "פרומאקספורט" ו"רוסוואורוז'ניה". הגוף החדש קיבל את השם "רוסאובורונאקספורט".
ב-1 בדצמבר 2000 הוקמה הוועדה הממשלתית לשיתוף פעולה צבאי וטכנולוגי עם מדינות זרות שהיה לגוף העיקרי שפיקח על ייצוא נשק. באוקטובר 2001 מפעל סוחוי הפך לחברת החזקות בתחום התעופה. באפריל 2002 הוקמה חברת החזקות על בסיס תאגיד "אנטיי" ובמסגרתו אוגדו 23 חברות ממלכתיות לייצור מערכות נ"מ.
אתגרים וקשיים
התעשייה הצבאית הרוסית סובלת ממחסור בצוותי עבודה צעירים ואחוזים גבוהים של חובות כספיים במפעלי התעשייה הצבאית והתעשייה אינה מצליחה לייצר הזדמנויות עבודה נאותות עבור צעירים.
מאיר בנאי
מאיר בנאי (5 ביולי 1960, י' בתמוז ה'תש"ך – 12 בינואר 2017, ט"ו בטבת ה'תשע"ז) היה זמר-יוצר, מוזיקאי ושחקן ישראלי.
"חופים", סרטים, טלוויזיה ופסטיגל
בין האלבום הראשון לשני הופיע בנאי במופע משירי נחום היימן כחלק מ"להקת חופים" לצד חני ליבנה, משה דץ וליזה לנג. שניים משיריו במופע יצאו בשנת 1984 על גבי תקליט שדרים כפול, "תפילת דייג" שכתב נתן יונתן ו"את שומעת" שכתב נתן אלתרמן.
"הצבעים משתנים"
ב-1990 יצא אלבומו הרביעי של בנאי, "הצבעים משתנים". בנאי כתב, הלחין ועיבד את כל שירי האלבום. בין השירים שנכללו בו היו "השמש עוזבת" ו"השוק" שהפכו ללהיטים בתחנות הרדיו. אף על פי שהאלבום לא זכה להצלחה מסחרית, הוא נחשב בעיני מעריציו של בנאי לאלבום מופת.
תחילתה של שגרה
בשנת 1998, במסגרת "פסטיבל ים המלח", הופיע בנאי עם בני דודיו, יובל בנאי ואהוד בנאי, למופע חד פעמי בקיבוץ מצפה שלם.
טוקניזציה (אבטחת נתונים)
תהליך הטוקניזציה
תהליך הטוקניזציה מורכב מהשלבים הבאים:
הבדל מהצפנה
טוקניזציה והצפנה "קלאסית" מגנים ביעילות על נתונים אם מיושמים כהלכה, ומערכת אבטחת מחשב עשויה להשתמש בשניהם. בעוד שהם דומים במובנים מסוימים, טוקניזציה והצפנה קלאסית נבדלים בכמה היבטים מרכזיים. שתיהן שיטות אבטחת נתונים קריפטוגרפיות ובעצם יש להן את אותה פונקציה, אולם הן עושות זאת בתהליכים שונים ויש להן השפעות שונות על הנתונים שהם מגנים עליהם.
סוגי טוקנים (אסימונים)
ישנן דרכים רבות בהן ניתן לסווג טוקנים. אסימונים יכולים להיות: חד-פעמיים או רב-שימושיים, קריפטוגרפיים או לא-קריפטוגרפיים, הפיכים או בלתי הפיכים ושילובים שונים שלהם.
מרי שפרד גרין
ביוגרפיה
מרי שפרד גרין נולדה בניו יורק, ילדתם השנייה של רופוס, איש עסקים עשיר מפרובידנס, ומרי איזבל שפרד גרין. היא למדה באקדמית אדלפי בברוקלין ובמכון פראט.
בעלה הגיעה אל טאוס, ניו מקסיקו והתעכב שם בשנת 1898, בזמן שערך טיול קיץ. את נסיעתה הראשונה לטאוס עשתה בשנת 1913. באותה העת, היא קבלה את ירושת הוריה, שהפכה אותם לעצמאים מבחינה כלכלית והם עברו לטאוס בשנת 1919, ובסופו של דבר הפכו לחלק מאגודת האמנים של טאוס.
פיטר או'טול
חיים אישיים
למרות שאיבד את האמון בדת המאורגנת כנער, או'טול הביע רגשות חיוביים ביחס לחיי ישו. בראיון ל"ניו יורק טיימס הוא אמר: "אף אחד לא יכול לקחת את ישו ממני … אין ספק שהייתה דמות היסטורית בעלת חשיבות עצומה, עם רעיונות עצומים. כמו שלום". הוא כינה את עצמו "נוצרי בדימוס" שמעדיף "חינוך וקריאה ועובדות" על פני האמונה.
שער שוויון
שותפים בתוכנית
בנוסף, גדלה תמיכת הממשלה בתוכנית בשנים האחרונות, ובעיקר תמיכתם של המשרד לפיתוח הפריפריה, הנגב והגליל, משרד החינוך ומשרד התרבות והספורט. התוכנית אף נכללת במאגר התוכניות החינוכיות של משרד החינוך, ובכך מורשית להיכנס לבתי הספר ולפעול בהם.
יוני גרשטיין
ביוגרפיה
נולד בירושלים, עוד מגיל הגן בלטו הוא ואחיו התאום, דוד גרשטיין בתחום הציור. יוני נשלח ללמוד ציור בבית הספר הלאומי הגבוה לאמנויות היפות בפריז בשנת 1965–1967.
ג'ודו באולימפיאדת טוקיו (2020)
386 ג'ודוקא התחרו ב-15 קטגוריות משקל שונות; 7 קטגוריות משקל שונות לגברים, 7 קטגוריות משקל שונות לנשים, ולראשונה גם קטגוריית נבחרות מעורבות.
תחרויות אישיות
12 ג'ודוקא ב-12 מתוך 14 קטגוריות המשקל ביחידים, ייצגו את ישראל באולימפיאדת טוקיו. זו הייתה נציגות הג'ודו הישראלית הגדולה ביותר שנשלחה למשחקים האולימפיים. בתחרויות האישיות, ישראל סיימה ללא מדליות.
צב כף מנומר
צב זה קטן ביותר והוא אנדמי לאזורי השיחים הקרויים נמקוואלנד - אזורי שיחים וסלעים הרריים בין דרום אפריקה ונמיביה. באזור זה שיחים וצמחים שונים אנדמיים, שם הוא נפוץ בעיקר בפארק לאומי נמקואה.
מזון: צב זה פעיל בשעות בין הערביים וניזון מצמחייה בשרנית קטנה.
אהלי שם (ספר)
המחבר
ר' שמואל נח גוטליב, בן דוב בער, התגורר בפינסק, ושימש שם כראש השוחטים ובודקים. היה בעל השפעה על הרב דוד פרידמן, ועמד לימינו בעבודתו בעסקנות הציבורית. היה בעל השקפות אנטי-ציוניות. יש הטוענים שהוא הגורם להתנגדות הרב דוד פרידמן.
הליוטרופ
המצרים הקדמונים והבבלים השתמשו בהליוטרופ ליצירת חותמות. השימוש העיקרי בהליוטרופ הוא ביצירת תכשיטים, אבל גם בהכנת פסלונים, כוסות וכדים קטנים.
ויליאם קוניבר
גאולוגיה
קוניבר נמשך לחקר הגאולוגיה בהרצאותיו של ד"ר ג'ון קיד והמשיך לעסוק בנושא. ברגע שסיים את לימודיו באוקספורד, הוא ערך מסעות נרחבים בבריטניה וביבשת. הוא הפך לאחד החברים הראשונים בחברה הגאולוגית. גם פרנק בקלנד וגם אדם סדג'וויק הכירו לו תודה, שקיבלו ממנו עצות חשובות שקירבו אותם לתחום הגאולוגיה שבהם הם הגיעו להשגים גבוהים.
בהיותו איש דת, קוניבר היה תומך נלהב בתאוריית הבריאתנות.
מועצה אזורית גן רווה
גבולות
בתחום המועצה עוברים כביש 4, (כביש תל אביב-אשדוד), כביש 42, כביש 4311 ובגבול בינה לבין ראשון לציון קיים מחלף גדול הנושא את שם המועצה – מחלף גן-רווה, המכונה גם "מחלף הפרח".
בשטח המועצה נבנה יישוב נוסף ושמו "אירוס", ממזרח לכביש 42.
אטולה
המשקה עשוי קמח תירס, מים, פילונצ'ילו (קנה סוכר לא מעובד), קינמון, וניל ושוקולד או פירות. התערובת, שמרקמה דמוי דייסה מרוסקת ומחוממת. ישנה גרסה של המאכל העשויה קמח אורז או שיבולת-שועל טחונה.
מועצה אזורית גן רווה
תנועות הנוער במועצה
בשנת 2007, בעקבות החלטת המועצה ואי הצלחתה של תנועת בני המושבים, פורסם מכרז להפעלת תנועת נוער חדשה במועצה שתהיה תנועת הנוער הרשמית החדשה במועצה. במכרז זכתה תנועת הצופים העבריים. עקב כך, החל לפעול במועצה שבט "עידן" מטעם תנועת הצופים העבריים בישראל, אשר פועל בהצלחה גדולה. כיום שבט עידן מונה מעל 300 חניכים וחניכות מהשכבות השונות, מתוכם קרוב ל-100 חברי שכבה בוגרת.
סהרנה
הסהרנה בישראל
בעשורים הראשונים למדינה, היהודים ממוצא כורדי לא חגגו את הסהרנה. נראה שהסיבות לכך קשורות לקשיי ההסתגלות לחיים במדינת ישראל ומדיניות כור ההיתוך. ב־1972 יוצאי כורדיסטן בישראל ארגנו לראשונה את חגיגות הסהרנה בישראל. הסיבות לחידוש החגיגות קשורות להתרופפות אידאולוגיית קיבוץ הגלויות והעניין של בני קבוצות שונות בישראל לתת ביטוי מחודש לשורשים התרבותיים והאתניים שלהם. חגיגות המימונה והסהרנה היו מהביטויים הראשוניים לשינוי זה. כמו כן, פעילים פוליטיים יוצאי כורדיסטן ואחרים (בעיקר ממפלגת העבודה) השתמשו באירוע לפעילות פוליטית. הסהרנה בשנות השבעים התקיימה בחול המועד סוכות ונמשכה שלושה ימים. הלפר ואברמוביץ טוענים שבחגיגות השתתפו 40,000 חוגגים, כ־30% מקהילת יוצאי כורדיסטן באותה התקופה. אולם בשל חשש מ"תחרות" מול חגיגות המימונה הפופולריות של עדת יוצאי מרוקו הנערכות באסרו חג של חג הפסח, הוחלט על העברת הסהרנה לחול המועד סוכות דווקא. ייתכן ומהלך זה תרם בסופו של דבר לדעיכת החגיגות שאיבדו רבות מאופיין, שכן החג הפך מחג אביבי המציין את שיא הפריחה וההתחדשות בטבע, לחג סתווי הנערך בתקופה היבשה והחמה של סוף הקיץ.
ציון לשבח יחידתי נשיאותי
ציון לשבח יחידתי נשיאותי (באנגלית: Presidential Unit Citation) הוא עיטור צבאי קולקטיבי, המוענק עבור הצטיינות בפעולה ליחידות של הכוחות המזוינים של ארצות הברית וכן ליחידות של צבאות מדינות בעלות ברית שלה.
תולדות העיטור
הענקת העיטור ליחידות של הצבא, חילות האוויר של הצבא, הצי וחיל הנחתים החלה ב-1942. העיטור מוענק ליחידות של חיל האוויר של ארצות הברית מאז שהפך לזרוע עצמאית ב-1947. הענקת העיטור ליחידות משמר החופים של ארצות הברית החלה בשנת 1957.
הזכאות לעיטור
העיטור עוצב בגרסאות שונות עבור אנשי הזרועות השונות של הכוחות המזוינים של ארצות הברית. כל אנשיה של יחידה שעוטרה בעיטור רשאים לענוד אותו אם היו מוצבים בה בעת הפעולה שבשלה הוענק לה העיטור, אף אם לא השתתפו אישית בפעולה זו. אחרים שהוצבו ביחידה לאחר אותה פעולה רשאים לענוד את העיטור, אך רק במהלך תקופת שירותם בה.
יוסף כלב
דובר צה"ל
לקראת סוף שנת 1969, מונה לדובר צה"ל התשיעי ושירת בתפקיד זה עד לחודש אוגוסט 1972. תקופת שירותו כדובר הייתה מן הסוערות בהיסטוריה הצבאית של מדינת ישראל. אירוע חשוב בראשית תקופת כהונתו היה פרשת ספינות שרבורג – הברחת ספינות טילים שנקנו מצרפת על ידי מדינת ישראל אך העברתן לצה"ל נאסרה מתוקף אמברגו שהטילה הממשלה הצרפתית, בעקבות מלחמת ששת הימים.
A No No
A No No הוא סינגל שהוקלט על ידי זמרת הרית'ם אנד בלוז האמריקאית מריה קארי. השיר יצא לאור ב-4 במרץ 2019, כסינגל הראשון השני מתוך אלבומה השלושה עשר, Caution. השיר יצא גם בגרסת רמיקס כמה ימים לאחר מכן.
רקע וכתיבה
בנוסף לכך, השיר הוא הראשון אותה שרה במסגרת סיבוב ההופעות שלה, "Caution World Tour".
וידאו קליפ
נכון לאפריל 2019, מונה הצפיות של הקליפ עומד על כ-4 מיליון צפיות.
סאלווה עיד נאסר
ביוגרפיה
עיד נאסר נולדה בשם אבדלצ'וקוו אגבפונוו במדינת אנמברה שבניגריה, בת לאם מקומית ואב שנולד בבחריין. אמה הייתה אצנית בעצמה. ב-2014 עברה לבחריין בה קיבלה אזרחות והחלה להתחרות תחת דגלה.
סילוק (משפט עברי)
סילוק מדבר שלא בעולם
לפי שיטת הרמב"ן, יכול אדם לסלק את עצמו גם מנכסים הנחשבים כ"דברים שלא באו לעולם" מכיוון שהאשה עדיין לא זכתה בהם, ולכן בעל יכול לסלק את עצמו מנכסי אשתו, גם מנכסים שעדיין לא נפלו לרשותה. הוא מביא את דברי הירושלמי המסתפק בדבר, ואת דבריו של רבי זעירא המשיב כי . לפי הסבר הרמב"ן, ניתן לסלק את עצמו מדבר שלא בעולם, אלא שלפי שיטת רבי זעירא, לאדם יש כח זכייה הנקרא "ידו כידה" המזכה אותו גם בנכסים שעדיין לא באו לרשותו, ולכן אין הוא יכול לסלק את עצמו. לעומת זאת, הרשב"א סבור שמשמעות דברי הירושלמי היא שאין אדם יכול לסלק את עצמו מדבר שלא בא לעולם.
הארצת מאדים
כוח משיכה ולחץ נמוך
האטמוספירה של מאדים מכילה ברובה פחמן דו־חמצני, והלחץ שלו הוא רק 1% מהלחץ בכדור הארץ בגובה פני הים.
הווארד הוקס
טריווה
את הרעיון להפקת הסרט "להחזיק ולאבד" קיבל הוקס מהתערבות עם הסופר ארנסט המינגוויי. הוקס התרברב בפני המינגוויי שהוא יוכל ליצור סרט טוב מהספר הגרוע ביותר שהמינגווי כתב. המינגוויי התערב איתו על כך שלא יוכל להפיק סרט מיצירתו "להחזיק ולאבד". הסרט זכה להצלחה רבה.
אגוסטין רוחל
קריירת מועדונים
ב-30 באוגוסט 2018 חתם רוחל על חוזה לארבע עונות בקריליה סובייטוב סמרה מליגת העל הרוסית. ב-24 בספטמבר ערך את הופעת הבכורה שלו במועדון, בהפסד 3-0 לקרסנודאר במסגרת המחזור השמיני בליגה לעונת 2018/2019. בסך הכל ערך 14 הופעות ליגה במדי המועדון.
ב-19 בפברואר 2021 הושאל רוחל לאסטודיאנטס לה פלאטה מליגת העל הארגנטינאית. ב-17 בינואר 2022 חתם במועדון באופן קבוע לעונה אחת. בסך הכל ערך 58 הופעות ליגה במדי המועדון, בהן הבקיע ארבעה שערים.
המשטרה הלאומית (מונגוליה)
ארגון
מתחת למבנה המרכזי ישנן מחלקות וחטיבות משטרה ב-21 המחוזות ובעיר הבירה, כל חטיבה מחולקת עוד יותר למחלקות, יחידות ומדורים.
אדווארד אוחאב
אדווארד אוחאב (בפולנית: Edward Mieczysław Ochab; 16 באוגוסט 1906 – 1 במאי 1989), מדינאי פולני בתקופת השלטון הקומוניסטי בפולין.
חיים אישיים
אדווארד אוחאב נפטר בשנת 1989.
בית המשפט (תוכנית רדיו)
התוכנית חודשה בשנת 1965 ושודרה מדי שבוע עד שנת 1983, בהגשתו של בן-הרצל ובהפקת רחל הרמתי. שידורה של כל תוכנית נמשך כשעה. בן הרצל פתח כל תוכנית במילים: "גבירותי ורבותי, עלילת המשפט שלפניכם אירעה במציאות, ושמות ופרטים שונו כדי שלא לפגוע באנשים חפים מפשע".
זאב אלמוג
שירות כלוחם
במאי 1954 התנדב לקומנדו הימי וב-1955 הוסמך כלוחם. נשלח לקורס קצינים בבה"ד 1 ולקורס חובלים של חיל הים, וביולי 1957 הוסמך כקצין ים, ובנובמבר אותה שנה מונה למפקד פלגה בקומנדו הימי. המשיך בתפקידי הדרכה ופיקוד בקומנדו הימי במשך כחמש שנים. השתתף במבצע סנונית שנערך בלילה שבין 16 ו-17 במרץ 1962, כמפקד חוליית החוד של הכוח הפושט של שייטת 13.
משפחתו
זאב אלמוג נשוי משנת 1956 לד"ר גאולה אלמוג (לבית קנטור), חוקרת ספרות ילדים, שאותה הכיר בעת שירותם בנח"ל. לבני הזוג שלושה בנים, בהם פרופ' עוז אלמוג. מתגוררים ברמת השרון.
קוט ד'אור (שוקולד)
קוט ד'אור (בצרפתית: Côte d'Or) היא יצרנית של שוקולד בלגי הנמצאת בבעלות חברת מונדלז אינטרנשיונל. קוט ד'אור נוסדה בשנת 1883 על ידי צ'ארלס נויהאוז. נויהאוז קרא לחברה על שם הקולוניה הבריטית בחוף הזהב (כיום בשטח גאנה), שהיוותה מקור חשוב של פולי קקאו עבור תעשיית השוקולד.
תסמונת סוסק
תיאור
ייתכן כי הסימפטומים לא יופיעו באותה העת, וייתכן כי בפרק זמן קצר יופיעו סמפטומים בשלושת היבטי המחלה. לעיתים הסימפטומים יופיעו רק בשניים מהמרכיבים במשך כל תקופת המחלה. במקרה שבו שלושת התסמינים מופיעים יחדיו, פרק הזמן שעובר עד לאבחון החולה יכול להתקצר.
אבחון
האבחון הרפואי מתבצע בעזרת התמונה הטיפוסית הנצפית ב- MRI (ראה תמונה)
חיימה אלאס
קריירה בינלאומית
אלאס, השתתף עם הנבחרת שלוש פעמים בגביע הזהב של ה-CONCACAF.
פרוטוקיון
הפרוטוקיון היה טורף בגובה 70 סנטימטרים בכתפיים ובמשקל מוערך של 25 עד 40 קילוגרם וממבנה השיניים ניכר שהיה היפרקרניבור (בניגוד לרוב הכלביים שהם מסוקרניבורים וניזונים גם מצמחים רכים). ייתכן שצד בלהקות בדומה לרוב הכלביים. מאובן שן טוחנת שהתגלתה בריו גראנדה דו סול שבברזיל שהשתייכה לפרוטוקיון מעיד שהיה בעל עוצמת נשיכה חזקה יחסית. ממצא שהראה סימנים לטריפה במאובן גלוסותריום מעיד שנטרף, ככל הנראה, בידי להקת כלבים אלה.
אתגר אפס הרעב
ארגונים הפועלים למען השגת המטרה
ארגון גלובלי ללא מטרות רווח בשם "The Hunger Project" פועל למען השגת יעד סיום הרעב. ארגון זה, הוקם בשנת 1977, כאשר מטרתו היא סיום בר קיימא לרעב העולמי. הפרויקט פועל כשילוב בין 22 מדינות ברחבי העולם. המדינות חברות הארגון, לא רק תומכות בעצמן אלא בעזרת הארגון פועלות למיגור הרעב ולתמיכה בקהילות מאפריקה, דרום אסיה ודרום אמריקה.
פעילות הארגון אינה מתמקדת רק בתמיכה באזורים לא מפותחים אלא בלימוד ידע חשוב עבור עתיד המקומיים, כך שיוכלו להמשיך ולקיים את חייהם בצורה ברת-קיימא ללא עזרה חיצונית או עם עזרה חיצונית מועטה גם בעתיד, ויוכלו לצאת ממעגלי הרעב והעוני.
יהושע מנחם אהרנברג
תולדותיו
נפטר בערב שבת והלווייתו התקיימה במוצאי שבת בתל אביב ובירושלים. בהלווייתו נספד על ידי האדמו"ר מבלז בהיכל ישיבת בלז ברחוב אגריפס בירושלים. הובא לקבורה בהר הזיתים.